# Επίσημη Εφημερίδα C 154/2020

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 154 |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος7 Μαΐου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 154

Έκδοση στην ελληνική γλώσσα

Ανακοινώσεις και Πληροφορίες

63ό έτος7 Μαΐου 2020

---

| Περιεχόμενα | Σελίδα |
| --- | --- |
| | III   Προπαρασκευαστικές πράξεις |
| | Ελεγκτικό Συνέδριο |
| 2020/C 154/01 | Γνωμη αριθ. 2/2020,
  [υποβαλλόμενη δυνάμει των άρθρων 287, παράγραφος 4, και 322, παράγραφος 1, στοιχείο α), ΣΛΕΕ]
  , σχετικά με την τροποποιημένη πρόταση του κανονισμού περί καθορισμού κοινών διατάξεων της Επιτροπής, της 14ης Ιανουαρίου 2020 [COM(2020) 23 final] | 1 |

Περιεχόμενα

Σελίδα

III   Προπαρασκευαστικές πράξεις

Ελεγκτικό Συνέδριο

2020/C 154/01

Γνωμη αριθ. 2/2020,
  [υποβαλλόμενη δυνάμει των άρθρων 287, παράγραφος 4, και 322, παράγραφος 1, στοιχείο α), ΣΛΕΕ]
  , σχετικά με την τροποποιημένη πρόταση του κανονισμού περί καθορισμού κοινών διατάξεων της Επιτροπής, της 14ης Ιανουαρίου 2020 [COM(2020) 23 final]

[υποβαλλόμενη δυνάμει των άρθρων 287, παράγραφος 4, και 322, παράγραφος 1, στοιχείο α), ΣΛΕΕ]

1

---

| EL | |
| --- | --- |

EL

---

III Προπαρασκευαστικές πράξεις

Ελεγκτικό Συνέδριο

| 7.5.2020 | EL | Επίσημη Εφημερίδα της Ευρωπαϊκής Ένωσης | C 154/1 |
| --- | --- | --- | --- |

7.5.2020

EL

Επίσημη Εφημερίδα της Ευρωπαϊκής Ένωσης

C 154/1

---

ΓΝΩΜΗ αριθ. 2/2020

[υποβαλλόμενη δυνάμει των άρθρων 287, παράγραφος 4, και 322, παράγραφος 1, στοιχείο α), ΣΛΕΕ]

σχετικά με την τροποποιημένη πρόταση του κανονισμού περί καθορισμού κοινών διατάξεων της Επιτροπής, της 14ης Ιανουαρίου 2020[COM(2020) 23 final]

(2020/C 154/01)

ΠΕΡΙΕΧΟΜΕΝΑ

| | Σημείο | Σελίδα |
| --- | --- | --- |
| Εισαγωγή | 1-3 | 1 |
| Εκτίμηση επιπτώσεων | 4-5 | 2 |
| Στρατηγικοί στόχοι σε επίπεδο ΕΕ | 6-8 | 2 |
| Το πλαίσιο επιδόσεων για το Ταμείο Δίκαιης Μετάβασης | 9 | 3 |
| Παρακολούθηση και χρήση σχετικών με τις επιδόσεις δεδομένων για το Ταμείο Δίκαιης Μετάβασης | 10-12 | 3 |
| Μηχανισμός υλοποίησης | 13-14 | 3 |

Σημείο

Σελίδα

Εισαγωγή

1-3

1

Εκτίμηση επιπτώσεων

4-5

2

Στρατηγικοί στόχοι σε επίπεδο ΕΕ

6-8

2

Το πλαίσιο επιδόσεων για το Ταμείο Δίκαιης Μετάβασης

9

3

Παρακολούθηση και χρήση σχετικών με τις επιδόσεις δεδομένων για το Ταμείο Δίκαιης Μετάβασης

10-12

3

Μηχανισμός υλοποίησης

13-14

3

Εισαγωγή

| 1. | Στις 14 Ιανουαρίου 2020, η Επιτροπή δημοσίευσε πρόταση για την τροποποίηση του κανονισμού για τον καθορισμό κοινών διατάξεων (ΚΚΔ) για την επόμενη περίοδο προγραμματισμού, 2021-2027 (1). Η νομική βάση της πρότασης της Επιτροπής επιβάλλει τη διαβούλευση με το Ελεγκτικό Συνέδριο (2), ενώ το Συμβούλιο και το Ευρωπαϊκό Κοινοβούλιο απηύθυναν χωριστή επιστολή στο Ελεγκτικό Συνέδριο ζητώντας την άποψή του (3). Η παρούσα γνώμη εκδίδεται στο πλαίσιο της απαίτησης διαβούλευσης. |
| --- | --- |

1.

| 2. | Η τροποποιημένη πρόταση κανονισμού της Επιτροπής για τον ΚΚΔ αφορά την εισαγωγή ενός νέου Ταμείου, του Ταμείου Δίκαιης Μετάβασης (ΤΔΜ). Το ΤΔΜ συμπληρώνει τα προτεινόμενα ταμεία της πολιτικής συνοχής που καλύπτονται από τον ΚΚΔ και στα οποία περιλαμβάνονται το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Κοινωνικό Ταμείο+ (ΕΚΤ+) και το Ταμείο Συνοχής (ΤΣ). |
| --- | --- |

2.

| 3. | Τον Οκτώβριο του 2018 δημοσιεύσαμε τη γνώμη μας σχετικά με την αρχική πρόταση ΚΚΔ (4). Η παρούσα γνώμη αφορά αποκλειστικά την τροποποιημένη πρόταση της Επιτροπής. Δεδομένου ότι η νομοθετική διαδικασία συνεχίζεται, καλούμε την Επιτροπή και τους νομοθέτες να λάβουν υπόψη τους τα προς εξέταση ζητήματα που θίγονται σε αμφότερες τις γνώμες. |
| --- | --- |

3.

Εκτίμηση επιπτώσεων

| 4. | Ούτε η τροποποιημένη πρόταση της Επιτροπής για τον ΚΚΔ ούτε η συνοδευτική πρόταση κανονισμού του Ευρωπαϊκού Κοινοβουλίου και του Συμβουλίου για τη δημιουργία του Ταμείου Δίκαιης Μετάβασης (κανονισμός για το ΤΔΜ) αποτέλεσαν αντικείμενο εκτίμησης επιπτώσεων. Σύμφωνα με την πρόταση, αυτό οφειλόταν σε χρονικούς περιορισμούς και στις εργασίες που είχαν προηγηθεί στο πλαίσιο της αρχικής πρότασης ΚΚΔ (5). Τον Απρίλιο του 2016, το Ευρωπαϊκό Κοινοβούλιο, το Συμβούλιο και η Επιτροπή αναγνώρισαν τη σημασία των εκτιμήσεων επιπτώσεων ως εργαλείου για τη βελτίωση της ποιότητας της νομοθεσίας (6). Σε αυτές περιλαμβάνεται η από μέρους της Επιτροπής υποχρεωτική εκτίμηση επιπτώσεων των νομοθετικών πρωτοβουλιών που αναμένεται να έχουν σημαντικό οικονομικό, περιβαλλοντικό ή κοινωνικό αντίκτυπο. Στο παρελθόν, έχουμε διαπιστώσει ότι η ποιότητα της νομοθεσίας είναι επίσης καθοριστικής σημασίας για τη μείωση του διοικητικού φόρτου και τη διασφάλιση του σωστού σχεδιασμού των προγραμμάτων (7). |
| --- | --- |

4.

| 5. | Στην πρώτη μας γνώμη, σημειώσαμε ότι, ενώ είχαν διενεργηθεί εκτιμήσεις επιπτώσεων για τους ειδικούς για κάθε ταμείο κανονισμούς, δεν διενεργήθηκε εκτίμηση επιπτώσεων για τον ΚΚΔ (8). Η Επιτροπή παρεκκλίνει προσέτι από τη δική της ορθή πρακτική, μη διενεργώντας εκτίμηση επιπτώσεων ούτε για το νέο ΤΔΜ. Η στάση της αυτή συνεπάγεται κινδύνους, όπως τον κίνδυνο της αύξησης των προσδοκιών των ενδιαφερόμενων μερών πέραν των ορίων που θα μπορούσαν να θεωρηθούν εύλογα και τον κίνδυνο η προτεινόμενη χρηματοδότηση να μην ανταποκρίνεται στις επενδυτικές ανάγκες των περιοχών που καλύπτει το ΤΔΜ. |
| --- | --- |

5.

Στρατηγικοί στόχοι σε επίπεδο ΕΕ

| 6. | Διαπιστώσαμε ότι η έλλειψη προτεραιοτήτων της ΕΕ σε υψηλό επίπεδο αποτελούσε σημαντική αδυναμία της αρχικής πρότασης ΚΚΔ (9). Ως εκ τούτου, επικροτούμε, καταρχήν, τη συζήτηση σχετικά με τις προτεραιότητες της ΕΕ που δρομολόγησε η Επιτροπή σε συνδυασμό με την παρουσίαση της Ευρωπαϊκής Πράσινης Συμφωνίας. |
| --- | --- |

6.

| 7. | Η τροποποιημένη πρόταση ΚΚΔ εισάγει νέο συγκεκριμένο στόχο για τη χρηματοδότηση του ΤΔΜ, ωστόσο ο στόχος αυτός είναι ευρύς και δεν προσδιορίζει με σαφήνεια τα όσα αναμένεται να επιτευχθούν με τη διατιθέμενη χρηματοδότηση (10). Προκειμένου η χρηματοδότηση να είναι αποτελεσματική, μόλις τα κράτη μέλη εγκρίνουν την Πράσινη Συμφωνία, θα πρέπει να καθορίσουν ουσιαστικούς και συγκεκριμένους στόχους στις περιφερειακές στρατηγικές τους (εδαφικά σχέδια δίκαιης μετάβασης) (11). Η ποιότητα των στόχων αυτών θα εξαρτηθεί, με τη σειρά της, από την ποιότητα των εθνικών σχεδίων για την ενέργεια και το κλίμα των κρατών μελών, δεδομένου ότι η νομοθεσία απαιτεί την εναρμόνιση των σχεδίων μετάβασης με τα εν λόγω σχέδια (12). Σημειώνουμε ότι, στις 7 Φεβρουαρίου 2020, οκτώ κράτη μέλη δεν είχαν υποβάλει τα τελικά τους σχέδια στην Επιτροπή με την προθεσμία να έχει εκπνεύσει στις 31 Δεκεμβρίου 2019. |
| --- | --- |

7.

| 8. | Ο προγραμματισμός του ΤΔΜ ακολουθεί μια προσέγγιση από τη βάση προς την κορυφή. Η επιτυχία της ΕΕ όσον αφορά την εκπλήρωση των προσδοκιών που διατυπώνονται στην πρωτοβουλία «Πράσινη Συμφωνία» θα εξαρτηθεί από τη δέσμευση των περιφερειών και των κρατών μελών να συμβάλουν αποτελεσματικά στην επίτευξη του στόχου της απεξάρτησης από τον άνθρακα. Στο πλαίσιο αυτό, υπενθυμίζουμε το συμπέρασμα που διατυπώναμε στην πρώτη μας γνώμη, σύμφωνα με το οποίο «το σχέδιο ΚΚΔ δεν αποτυπώνει ένα σαφές όραμα σχετικά με το τι επιθυμεί να επιτύχει η ΕΕ με τα ταμεία στα οποία αναφέρεται, κάτι που ενέχει πιθανούς κινδύνους για τον σχεδιασμό, την εφαρμογή και τον αντίκτυπο της πολιτικής». Ζητήσαμε από την Επιτροπή και τους νομοθέτες να εξετάσουν το ενδεχόμενο να προτείνουν σαφείς προτεραιότητες της ΕΕ, συνοδευόμενες από σχετικές τιμές-στόχο, στις οποίες θα πρέπει να συνεισφέρουν τα ταμεία (13). Τα αυτά ισχύουν και για το ΤΔΜ. |
| --- | --- |

8.

Το πλαίσιο επιδόσεων για το Ταμείο Δίκαιης Μετάβασης

| 9. | Η πρόταση τροποποίησης του ΚΚΔ εισάγει ένα πλαίσιο επιδόσεων για την παρακολούθηση, την αναφορά στοιχείων και την αξιολόγηση των επιδόσεων των παρεμβάσεων που πραγματοποιούνται στο πλαίσιο του ΤΔΜ. Ο κανονισμός για το ΤΔΜ προτείνει κοινούς δείκτες εκροής και αποτελέσματος που θα χρησιμοποιούνται στα προγράμματα (14) Οι κοινοί αυτοί δείκτες ευθυγραμμίζονται σε μεγάλο βαθμό με τους κοινούς δείκτες που προτείνονται για το ΕΤΠΑ και το ΕΚΤ+. Επιπλέον, τα κράτη μέλη μπορούν να προτείνουν ειδικούς δείκτες για κάθε πρόγραμμα, βάσει των οικείων εδαφικών σχεδίων δίκαιης μετάβασης. Χαιρετίζουμε τη θέσπιση κοινών δεικτών εκροής και αποτελέσματος ως σημαντικό βήμα προς την κατεύθυνση της ενίσχυσης της εστίασης στις επιδόσεις, καθώς παρέχουν τη δυνατότητα ομαδοποίησης των στοιχείων για τις επιδόσεις και σύγκρισης των επιδόσεων (15). |
| --- | --- |

9.

Παρακολούθηση και χρήση σχετικών με τις επιδόσεις δεδομένων για το Ταμείο Δίκαιης Μετάβασης

| 10. | Το σχέδιο ΚΚΔ υποχρεώνει τα κράτη μέλη να διαβιβάζουν κάθε δύο μήνες, μέσω ηλεκτρονικού συστήματος, πληροφορίες σχετικά με τη δημοσιονομική εκτέλεση και τις επιδόσεις κάθε προγράμματος (16). Επισημαίνουμε, ωστόσο, ότι στην προτεινόμενη τροποποίηση του ΚΚΔ ο τίτλος του σχετικού υποδείγματος δεν έχει προσαρμοστεί ώστε να αντικατοπτρίζει την ανάγκη διαβίβασης δεδομένων σχετικά με τις επιδόσεις για τις δραστηριότητες που χρηματοδοτούνται από το ΤΜΔ (17). |
| --- | --- |

10.

| 11. | Όσον αφορά τη χρήση δεδομένων για τις επιδόσεις σχετικά με το ΤΜΔ, ο τροποποιημένος ΚΚΔ εισάγει τη δυνατότητα δημοσιονομικών διορθώσεων σε περίπτωση που δεν επιτευχθούν οι προβλεπόμενοι στόχοι του ΤΜΔ (18). Με τη συγκεκριμένη πρόταση προσφέρεται η δυνατότητα ενίσχυσης της λογοδοσίας για την επίτευξη αποτελεσμάτων, καθώς επιδιώκεται η δημιουργία άμεσης συνάφειας μεταξύ καλών επιδόσεων και χρηματοδότησης. Έχουμε ήδη διαπιστώσει ότι έχει υπάρξει δύσκολο να εφαρμοστούν κυρώσεις αυτού του είδους, με αποτέλεσμα να αποδυναμώνεται ο δυνητικός χαρακτήρας τους ως κινήτρου (19) Ως εκ τούτου, επικροτούμε καταρχήν την πρόταση της Επιτροπής, σημειώνουμε δε ότι θα μπορούσε να είναι σαφέστερη όσον αφορά τη μεθοδολογία που θα χρησιμοποιείται για στοιχεία όπως η αξιολόγηση της ορθότητας των καθορισμένων στόχων, η αξιολόγηση της μερικής επίτευξης των στόχων και η επιβολή δημοσιονομικών διορθώσεων. Παραδείγματος χάριν, δεν καθίσταται σαφές εάν λαμβάνεται υπόψη η μερική επίτευξη των στόχων όσον αφορά τα αποτελέσματα. |
| --- | --- |

11.

| 12. | Η Επιτροπή και οι νομοθέτες πρέπει να εξετάσουν το ενδεχόμενο:






  1) | τροποποίησης του παραρτήματος VII του ΚΚΔ ώστε να περιλαμβάνονται στοιχεία σχετικά με τους δείκτες εκροής και αποτελέσματος για το ΤΔΜ και άλλα ταμεία που καλύπτονται από την πολιτική συνοχής, |
| --- | --- | --- |

12.

1)

τροποποίησης του παραρτήματος VII του ΚΚΔ ώστε να περιλαμβάνονται στοιχεία σχετικά με τους δείκτες εκροής και αποτελέσματος για το ΤΔΜ και άλλα ταμεία που καλύπτονται από την πολιτική συνοχής,

| 2) | προσδιορισμού της μεθοδολογίας για τον υπολογισμό των δημοσιονομικών διορθώσεων που σχετίζονται με τη μερική επίτευξη των τιμών-στόχου που καθορίζονται για το ΤΔΜ. |
| --- | --- |

2)

προσδιορισμού της μεθοδολογίας για τον υπολογισμό των δημοσιονομικών διορθώσεων που σχετίζονται με τη μερική επίτευξη των τιμών-στόχου που καθορίζονται για το ΤΔΜ.

Μηχανισμός υλοποίησης

| 13. | Στην πρώτη μας γνώμη, επιστήσαμε την προσοχή στα δυνητικά οφέλη που προσφέρει ο ΚΚΔ με τη χρήση του απλουστευμένου τρόπου υλοποίησης: «Χρηματοδότηση που δεν συνδέεται με δαπάνες». Από προηγούμενους ελέγχους έχει καταδειχθεί ότι αυτή η μορφή στήριξης εμφανίζει συγκριτικά λιγότερα σφάλματα συμμόρφωσης και συμβάλλει στη μείωση του διοικητικού φόρτου (20). Δεδομένου ότι η πρόταση προβλέπει ότι οι πληρωμές στο πλαίσιο του ΤΔΜ θα συνδέονται στενότερα με την επίτευξη ορισμένων όρων, το ΤΔΜ είναι κατάλληλο για τον συγκεκριμένο τρόπο υλοποίησης, ενώ η ανταμοιβή των περιφερειών θα είναι άμεση εφόσον επιτύχουν τους στόχους απεξάρτησης από τον άνθρακα. |
| --- | --- |

13.

| 14. | Η Επιτροπή και οι νομοθέτες πρέπει να εξετάσουν το ενδεχόμενο:






  3) | ενθάρρυνσης των κρατών μελών να χρησιμοποιούν την επιλογή χρηματοδότησης που δεν συνδέεται με δαπάνες στο πλαίσιο του ΤΔΜ, όπου αυτό είναι δυνατό. |
| --- | --- | --- |

14.

3)

ενθάρρυνσης των κρατών μελών να χρησιμοποιούν την επιλογή χρηματοδότησης που δεν συνδέεται με δαπάνες στο πλαίσιο του ΤΔΜ, όπου αυτό είναι δυνατό.

Η παρούσα γνώμη εγκρίθηκε από το Ελεγκτικό Συνέδριο στο Λουξεμβούργο, κατά τη συνεδρίασή του της 26ης Μαρτίου 2020.

Για το Ελεγκτικό Συνέδριο

Klaus-Heiner LEHNE

Πρόεδρος

---

(1)  Τροποποιημένη πρόταση κανονισμού του Ευρωπαϊκού Κοινοβουλίου και του Συμβουλίου για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής και το Ευρωπαϊκό Ταμείο Θάλασσας και Αλιείας, και δημοσιονομικών κανόνων για τα εν λόγω Ταμεία και για το Ταμείο Ασύλου και Μετανάστευσης, το Ταμείο Εσωτερικής Ασφάλειας και το Μέσο για τη Διαχείριση των Συνόρων και των Θεωρήσεων [COM(2020) 23 final].

1

(2)  Άρθρο 322, παράγραφος 1, στοιχείο α), της Συνθήκης για τη λειτουργία της Ευρωπαϊκής Ένωσης.

2

(3)  Στις 4 Φεβρουαρίου 2020 και στις 23 Ιανουαρίου 2020 αντίστοιχα περιήλθαν στο ΕΕΣ επιστολές του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης με τις οποίες του ζητούνταν να γνωμοδοτήσει.

3

(4)  Γνώμη αριθ. 6/2018 [υποβαλλόμενη δυνάμει του δυνάμει του άρθρου 287, παράγραφος 4, και του άρθρου 322, παράγραφος 1, στοιχείο α), ΣΛΕΕ] σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής και το Ευρωπαϊκό Ταμείο Θάλασσας και Αλιείας, και δημοσιονομικών κανόνων για τα εν λόγω Ταμεία και για το Ταμείο Ασύλου και Μετανάστευσης, το Ταμείο Εσωτερικής Ασφάλειας και το Μέσο για τη Διαχείριση των Συνόρων και των Θεωρήσεων.

4

(5)  Ευρωπαϊκή Επιτροπή: Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση του Ταμείου Δίκαιης Μετάβασης [COM(2020) 22 final], αιτιολογική έκθεση.

5

(6)  Διοργανική συμφωνία μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη βελτίωση του νομοθετικού έργου, της 13ης Απριλίου 2016. Επιπλέον, οι κατευθυντήριες γραμμές της Επιτροπής του 2017 για τη βελτίωση της νομοθεσίας [SWD(2017) 350] αναγνωρίζουν τις εκτιμήσεις επιπτώσεων ως μία από τις αρχές για τη βελτίωση της νομοθεσίας.

6

(7)  Ενημερωτικό έγγραφο του ΕΕΣ με τίτλο «Απλούστευση της εφαρμογής της πολιτικής συνοχής μετά το 2020», Μάιος 2018, σημεία 30 έως 34, και κατευθυντήρια αρχή III.

7

(8)  Γνώμη αριθ. 6/2018, σημείο 5.

8

(9)  Γνώμη αριθ. 6/2018, σημείο 20.

9

(10)  Άρθρο 4 της τροποποιημένης πρότασης κανονισμού ΚΚΔ (COM(2020) 23 final): «Το ΤΔΜ στηρίζει τον ειδικό στόχο να δοθεί η δυνατότητα στις περιφέρειες και τους ανθρώπους να αντιμετωπίσουν τις κοινωνικές, οικονομικές και περιβαλλοντικές επιπτώσεις της μετάβασης προς μια κλιματικά ουδέτερη οικονομία».

10

(11)  Άρθρο 6 της πρότασης κανονισμού ΤΔΜ [COM(2020) 22 final].

11

(12)  Άρθρο 6, παράγραφος 1, της πρότασης κανονισμού ΤΔΜ [COM(2020) 22 final].

12

(13)  Γνώμη αριθ. 6/2018, σημεία 22 και 23.

13

(14)  Άρθρο 8 και παράρτημα III της πρότασης κανονισμού ΤΔΜ [COM(2020) 22 final].

14

(15)  Γνώμη αριθ. 6/2018, σημείο 59.

15

(16)  Άρθρο 37 και παράρτημα VII, της πρότασης ΚΚΔ [COM(2018) 375 final], υπόδειγμα για τη διαβίβαση στοιχείων.

16

(17)  Παράρτημα VII της τροποποιημένης πρότασης για τον κανονισμό ΚΚΔ [COM(2020) 23 final], και πίνακας 3, παράρτημα VII, της πρότασης ΚΚΔ [COM(2018) 375 final].

17

(18)  Άρθρο 98, παράγραφος 6, της τροποποιημένης πρότασης για τον κανονισμό ΚΚΔ [COM(2020) 23 final], και άρθρο 9 της πρότασης για τον κανονισμό ΤΔΜ [COM(2020) 22 final].

18

(19)  Ενημερωτικό έγγραφο: «Delivering performance in Cohesion», Ιούνιος 2019, κατευθυντήρια γραμμή 6.

19

(20)  Γνώμη αριθ. 6/2018, σημεία 76 και 77.

20

---